b'\n_START_ARTICLE_\nT\xc3\xa4htipiispanhattu\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nT\xc3\xa4htipiispanhattu on muodoltaan pallomainen tai lieri\xc3\xb6m\xc3\xa4inen ja kasvaa 30-100 cm:n korkuiseksi. Sen pinta on tummanvihre\xc3\xa4 ja siell\xc3\xa4 t\xc3\xa4\xc3\xa4ll\xc3\xa4 on solukarvojen (trikoomien) muodostamia valkoisia tai keltaisia tupsuja. Varsi on tavallisesti kahdeksanharjuinen, harjut ovat toisinaan kierteisi\xc3\xa4 ja hyvin ter\xc3\xa4vi\xc3\xa4. Areoleissa on kellert\xc3\xa4v\xc3\xa4\xc3\xa4 villamaista karvaa, my\xc3\xb6hemmin areolit usein kaljuuntuvat. Piikit ovat tukevia, keltaisia ja ruskehtaviksi tai harmaiksi muuttuvia. Keskipiikkej\xc3\xa4 on yksi, s\xc3\xa4teitt\xc3\xa4ispiikkej\xc3\xa4 viidest\xc3\xa4 kymmeneen ja ne ovat litteit\xc3\xa4. Kukat ovat kiilt\xc3\xa4v\xc3\xa4n keltakeh\xc3\xa4isi\xc3\xa4 ja seitsem\xc3\xa4n tai kahdeksan sentti\xc3\xa4 pitki\xc3\xa4. Hedelm\xc3\xa4 avautuu tyvest\xc3\xa4 keskiv\xc3\xa4liin asti niin ett\xc3\xa4 siit\xc3\xa4 muodostuu t\xc3\xa4htim\xc3\xa4inen.\n_START_SECTION_\nLevinneisyys\n_START_PARAGRAPH_\nT\xc3\xa4pl\xc3\xa4piispanhattu on kotoisin Keski-Meksikosta Quer\xc3\xa9taron ja Hidalgon osavaltioiden alueelta.'